Poker Face

"Poker Face" (בעברית: "פני פוקר") הוא שיר של הזמרת האמריקאית ליידי גאגא מאלבום הבכורה שלה באולפן, The Fame (2008). הוא יצא ב-26 בספטמבר 2008, כסינגל השני של האלבום. "Poker Face" הוא שיר סינת'פופ במפתח של די מינור, בעקבות הסינגל הקודם שלה "Just Dance", אך עם גוון מוזיקלי כהה יותר. הרעיון המרכזי שעומד מאחורי השיר הוא דו מיניות (ביסקסואליות) והיה מחווה של גאגא לחברי הרוקנרול שלה. מילות השיר כוללות רמיזות מיניות שונות. "Poker Face" זכה לשבחים על ידי רוב המבקרים, ששיבחו את הוו והפזמון הרובוטי של השיר. השיר זכה להצלחה עולמית, והגיע לראשי המצעדים במעל ל-25 מדינות כולל ארצות הברית, הממלכה המאוחדת, אוסטרליה, ניו זילנד, קנדה ומדינות רבות באירופה. "Poker Face" הוא הסינגל הנמכר ביותר לשנת 2009 ברחבי העולם, עם מכירות של מעל 9.5 מיליון באותה שנה. זהו אחד הסינגלים הנמכרים ביותר בכל הזמנים, לאחר שנמכר ביותר מ-20 מיליון עותקים והוכתר כסינגל יהלום בארצות הברית. הקליפ הנלווה לשיר מציג את גאגא שרה אותו בתלבושות שונות ומשחקת פוקר חשפנות בוילה. גאגא ביצעה את השיר בעונה השמינית של תוכנית הטלוויזיה "אמריקן איידול", בנוסף למספר הופעות טלוויזיה אחרות, בהן טקס פרסי הגראמי ה-52 ובכל סבבי ההופעות הרשמיים שלה משנת 2009 ובמהלך תוכנית המחצית של מופע הסופרבול LI בשנת 2017. "Poker Face" היה מועמד לשיר השנה וגם לתקליט השנה בטקס פרסי הגראמי ה-52, וזכה בפרס הגראמי להקלטת הדאנס הטובה ביותר. השיר זכה לגרסאות כיסוי רבות מאמנים ושחקנים שונים בהם קייטי פרי, קלי קלארקסון, כריסטופר ווקן, קניה וסט, לאה מישל ואידינה מנזל. השיר נכתב רק על ידי גאגא ורדוואן והופק גם על ידי רדוואן. גאגא סיפרה על השיר כי הוא נכתב כשיר פופ שמטרתו מסר ל-"חברי הרוק אנד רול שלה". היא סיפרה שהוא מדבר על מין והימורים. בריאיון עם "UK's Daily Star", אמרה כי, "השיר מדבר על דברים שונים רבים. אני מהמרת אך אני גם יוצאת עם הרבה גברים שיכורים שמהמרים ואוהבים מין, לכן החלטתי לכתוב שיר שגם חבריי יאהבו". בריאיון למגזין רולינג סטון, כשנשאלה על משמעות השורה" "עם מאפין שלי", הסבירה גאגא כי זאת באמת מטפורה על איבר מינה, "ברור, זה פני הפוקר של איבר המין שלי, לקחתי את השורה הזאת משיר אחר שכתבתי אבל לא שחררתי, שנקרא 'נשיקות אוכמניות'. זה היה על בחורה ששרה לחבר שלה על איך שהיא רוצה שימזמז אותה, ואז השתמשתי בשורה הזאת". [גאגא שרה] "נשיקות אוכמניות, איש המאפין מתגעגע לנשיקות". ב-11 באפריל 2009, במהלך אחד המופעים שלה בסבב הבכורה שלה בשנת 2009, "The Fame Ball Tour" בקליפורניה, הסבירה גאגא לקהל את המשמעות האמיתית מאחורי המונח "פני פוקר" המשמש את השיר. היא הציעה שהשיר יעסוק בניסיון האישי שלה בביסקסואליות. "הרעיון מאחורי השיר הוא להיות עם גבר אבל לפנטז על אישה, ולכן האיש בשיר צריך לקרוא את "פני הפוקר" שלה כדי להבין מה עובר על דעתה". עם שחרורו, "Poker Face" זכה לשבחים בקרב המבקרים. פרייה אלן ממגזין טיימס, בביקורתה על האלבום, אמרה כי השיר "היה אחד הרגעים המשובחים ביותר של האלבום עם לחי משחק האהבה כקלף". תחנת הרדיו BBC Music בסקירתה עבור הסינגל כינתה אותו כ-"מבטא את תשוקתה המוחלטת של סלבריטאים להון". ביל לאמב מהאתר About.com אמר כי "Poker Face" עובד היטב ברדיו הפופ, אך בשינויים מעורבים קלים הוא יהיה גם בבית באותה מידה באווירת מסיבות חשוכה, מיוזעת ובלילה מאוחרת. הוא רענן את עולם הפופ בארצות הברית ובבריטניה באחת התקופות הכי איטיות בשנה. "Poker Face" שומר על המום של המנועים כאשר כולם מחכים לצעד הבא קדימה מליידי גאגא". כריס ויליאמס ממגזין הבילבורד גם נתן ביקורת חיובית על השיר באומרו, "שוב, הם רבים, עם סינתיסייזרים בהשראת שנות ה-80, פסוקים רובוטיים ומקהלה שממכרת עוד יותר מהסינגל הקודם ("Just Dance") ... עם חזון אמנותי ממוקד, סוואגר בסגנון הראיונות שלה ומעל הכל, אוסף נהדר של נאגטס פופ מגוונים, גאגא משחקת עם הקלפים שלה נכון ו-"Poker Face" הוא עוד אס ברור שלה". מבקר המויקה סאל סינקמאני ממגזין Slant, הכליל את "Poker Face" בין השירים שעובדים בצורה הטובה ביותר באלבום The Fame, לצד שירים נוספים מתוכו בהם, "Starstruck","Paper Gangsta" ו-"Summerboy". מתיו צ'יזלינג מאתר הביקורות, Allmusic כינה את השיר כ-"מדבק" ויחד עם השיר מהאלבום הנושא את שמו "The Fame", החמיא להם על ש-"הצעירו את האווירה באלבום למחציתו השנייה". אנדי דאונינג מהעיתון שיקגו טריביון כינה את השיר כ-"צהוב" תוך כדי סקירתו של הסבב, "The Fame Ball Tour". אוון סוודי מהאתר PopMatters.com הרגיש שהשיר, "יחד עם "Paparazzi", משכפלים הרבה מאותה טריטוריה נוצצת שהסינגל הקודם "Just Dance" כיסה, אך אף פעם לא מורגש שגאגא חוזרת על עצמה בכוונה. בביקורתו של מגזין הרולינג סטון על הסבב, "The Fame Ball Tour" השווה את גרסתו הבלוזית האקוסטית החיה של השיר "למוזיקה של הזמרת איימי ווינהאוס. אריקה הופרט מהעיתון New Times Broward-Palm Beach כינתה את השיר כ-"אירופופ הטראסטי". השיר היה מועמד לפרסי הגראמי בקטגוריות שיר השנה, תקליט השנה והקלטת הדאנס הטובה ביותר, ובסופו של דבר זכה. באחרון שבהם. הרולינג סטון דירג אותו במקום ה-96 ברשימת 100 השירים הטובים ביותר בעשור שנות ה-2000. באוקטובר 2011, המגזין NME הציב אותו במקום ה-103 ברשימת "150 השירים הטובים ביותר של 15 השנים האחרונות". בארצות הברית השיר הופיע לראשונה במקום ה-92 במצעד הבילבורד הוט 100 ועלה למקום השישי בשבוע לאחר מכן ב-7 במאי 2009. שבוע לאחר מכן עלה עוד שלושה מקומות ונשאר במקום ה-3 במצעד למשך 2 שבועות רצופים. ב-11 באפריל 2009 השיר הגיע לפסגת המצעד. "Poker Face" הפך לשיר השני של גאגא במקום הראשון במצעד ובכך הפכה לאמן החדש אשר הכניס את שני השירים הראשונים בקריירה שלו למקום הראשון במצעד מאז כריסטינה אגילרה עם השירים, "Genie in a Bottle" ו-"What a Girl Wants" בשנים 1999-2000. השיר נשאר במצעד כ-40 שבועות והגיע לפסגת 2 מצעדים נוספים של בילבורד, "מצעד שירי המועדונים", ומצעד "השמעת שירי המועדונים ברדיו". השיר הפך לראשון מאז Sorry של מדונה בשנת 2006 שהצליח להיכנס לפסגת שלושת מצעדי המועדונים בבילבורד כולל מצעד "שירי המועדונים הנמכרים". השיר הוכתר כתואר יהלום על ידי איגוד תעשיית ההקלטות האמריקאי, RIAA לאחר שמכר מעל 10 מיליון עותקים בארצות הברית, שמתוכם כ-7.3 מיליון הם הורדות דיגיטליות ובכך גאגא הפכה לאמן היחיד בהיסטוריה אשר מחזיק בשני סינגלים עם מעל ל-7 מיליון הורדות דיגיטליות, לאחר שירה הראשון, "Just Dance". הסינגל הוא השיר עם הכי הרבה הורדות דיגיטליות בארצות הברית עד היום. בקנדה השיר הופיע במקום ה-91 לראשונה במצעד הרשמי, קנדה הוט 100. ב-13 בדצמבר 2008 עלה השיר לפסגת המצעד ושהה כ-9 שבועות במקום הראשון. השיר הוכתר כפלטינה שמונה פעמיים על ידי איגוד תעשיית ההקלטות של קנדה לאחר שמכר מעל 320,000 עותקים. באוסטרליה נכנס השיר למקום ה-26 במצעד ובשבועו ה-7 הגיע לפסגה. השיר מכר באוסטרליה כ-420,000 עותקים ובכך הגיע למעמד פלטינה 6 פעמיים על ידי איגוד תעשיית ההקלטות האוסטרלי. השיר החזיק בשיא השיר ששהה הכי הרבה שבועות במצעד שכללו כ-106 שבועות עד לשנת 2015 שנשבר על ידי השיר "Riptide" של ואנגס ג'וי. בניו זילנד הגיע לראשונה למקום ה-11 במצעד הרשמי ובשבועו השישי עלה לפסגת המצעד ושהה כ-10 שבועות רצופים במקום הראשון. לאחר ששהה כ-27 שבועות במצעד השיר הגיע לתואר פלטינה כפולה לפי איגוד תעשיית ההקלטות של ניו זילנד לאחר שמכר מעל 30,000 עותקים. בהממלכה המאוחדת "Poker Face" הופיע לראשונה במצעד הרשמי במקום השלושים ובשבועו השישי עלה לפסגה ובכך היה לסינגל השני של גאגא במקום הראשון. השיר הפך לנמכר ביותר בהורדות דיגיטליות בהיסטוריה של בריטניה אך השיא נשבר על ידי השיר "I Gotta Feeling" ביוני 2010. למרות זאת השיר הוכתר כשיר הנמכר ביותר במדינה לשנת 2009 וזכה בפרס "תקליט השנה". נכון לחודש ינואר 2017 השיר מכר כ-1.8 מיליון עותקים במדינה והוכתר כתואר פלטינה כפולה וקיבל כ-8.2 מיליון הזרמות. באיטליה הופיע לראשונה במיקום ה-19 ובשיאו עלה למקום השני, בנוסף לכך שמכר מעל 60,000 עותקים. השיר גם כבש את המצעד הרשמי של אירופה, אירופה הוט 100 ואת המצעדם של, אוסטריה, צרפת, בלגיה, דנמרק, גרמניה, אירלנד, פינלנד, הולנד, נורווגיה, פולין, שוודיה, ושווייץ. בגרמניה "Poker Face" הפך לשיר הדיגיטלי המצליח ביותר בכול הזמנים ולראשון שמכר מעל 500,000 הורדות. במצעד אירופה הוט 100 השיר שהה 16 שבועות לא רצופים. השיר הספיק למכור מעל ל-9.8 מיליון עותקים רק בשנת 2009, ועד היום כ-20 מיליון ונכלל ברשימת הסינגלים הנמכרים בכול הזמנים. בתחילת הקליפ יוצאת גאגא מבריכה ומתיישבת בין שני כלבים דלמטים, ועומדת ברקע של מנורה כחולה זוהרת, שרה ומניעה את ידיה ומתהלכת ליד וילה. בין הסצנות היא משתזפת על כיסא ליד בריכה. בפזמון היא רוקדת עם רקדנים כאשר היא לבושה בבגד גוף כחול חושפני, בהמשך הקליפ היא נכנסת לחדר בו היא משחקת פוקר עם מספר גברים ואז מתיישבת ביחד עם שלל אנשים על ספה כאשר הם נושקים זה לזה ועושים תנועות מיניות עם משקאות וורודים על השולחן. במהלך הפסקה לפני "אני לא אגיד לך שאני אוהבת אותך" גאגא מציגה משקפי שמש בזמן שהיא יושבת על דופן הבריכה שרשום אליהם, "מוזיקת פופ לעולם לא תהיה נמוכה\כישלון". הסרטון מסתיים בתצלום שלה שרה את הפזמון, "מה מה מה מה" לצד גבר בספה. היא הסבירה את טענתה כלפי הקליפ ואמרה, "ידעתי שאני רוצה שזה יהיה סקסי, אז לא חשבתי על מכנסיים כי זה סקסי, ידעתי שאני רוצה שזה עתידני, אז חשבתי על כתפיות, כי זה הקטע שלי". הקליפ זכה להצלחה רבה ועד לחודש מרץ 2021 הוא נצפה כ-840 מיליון פעמיים עם 4.3 מיליון סימוני "אהבתי" בערוץ ה-Vevo הרשמי של גאגא. הקליפ הוצג בהקרנת בכורה ב-MTV הממלכה המאוחדת ב-17 פברואר. בחלק מהגרסאות של השיר, המילים "מאפין" (המונח סלנג עבור איבר המין של האישה), והמילים "רולטה רוסית" ו"רובה" שמרמז על איבר המין של הזכר הוצאו בזמן ההצגה. ב-21 ביוני 2009 הקליפ זכה בפרס "הקליפ הבין לאומי הטוב ביותר" בטקס פרסי ה-"MuchMusic Video Awards" לאותה שנה וקיבל כ-4 מועמדויות לפרס ה-VMA בקטגוריות "קליפ השנה", "הקליפ הנשי הטוב ביותר", "קליפ הפופ הטוב ביותר", ואת גאגא בתור, "האמן החדש הטוב ביותר". בהם ניצח רק בקטגוריה האחרונה והפרס הועבר לגאגא על ידי הראפר האמריקאי אמינם. ביוני 2010 קיימה גאגא מכירה פומבית לאחת השרשראות שנלבשו בקליפ, שנוצרה על ידי בריאן ליכטנברג. כל ההכנסות מהמכירה הועברו לקרן הצדקה "Lupus Foundation of America". "Poker Face" בוצע על ידי גאגא במספר מופעים בהם, "AOL Sessions", "Cherrytree House of Interscope Records", ו-"MTV sessions". את השיר ביצעה גאגא הן בגרסת המקור והן בגרסת הפסנתר האקוסטית בסבב ההופעות הראשון שלה "The Fame Ball Tour". היא ביצעה את גרסת הפסנתר לבושה בשמלה עשויה בועות שקופות מפלסטיק וניגנה בפסנתר זכוכית עם ציורי הסטילס שלה עם בובה זוהרת ניצבת מול הבמה. גאגא טענה כי הפסנתר המלא בועות נוצר במיוחד כדי להתאים לשמלתה. הגרסה בפועל בוצעה על ידי גאגא כשיר הסיום של ההדרן, אחרי השיר "Boys, Boys, Boys". היא התחילה את ההופעה באומרה כי "יש האומרים שליידי גאגא היא שקר, והם צודקים. אני שקר, וכל יום אני הורגת אותו כדי להפוך אותו לאמיתי". היא לבשה בגד גוף מחוך עירום מעוטר בגבישים וגלידה וכובע אדמירל במהלך ההופעה. הכובע, כמו גם הכפפות ללא אצבעות, עוטרה עליהם המילה גאגא. ב-1 באפריל 2009 הוצגה בשידור חי הגרסה האקוסטית של "Poker Face" באמריקן איידול של רשת פוקס. ההופעה התחילה בגאגא שישבה ליד פסנתר פרספקס מלא בבועות שנטף באור ורוד. היא החלה לשיר את הפסוק השני של בסגנון בט מידלר בליווי נגן כינור כשהיא לבושה בכריות כתפיים אלומיניום מבריקה ופאה בלונדינית מולבנת מפלטינה. לאחר הפזמון הראשון, הקצב גבר כאשר ההקדמה המקורית לשיר החלה. גאגא קמה ממקומה והמשיכה לבצע את השיר באמצע הבמה. היא לבשה בגד גוף כסוף עם כוכב ענק על כתפה וציציות. ההופעה הסתיימה בכך שגאגא בהתה לעבר הקהל תוך שהיא חושפת רוכסן פתוח וטלא על עינה השמאלית. ההופעה תוארה כ-"אומנות פרפורמנס חייזרית-דיסקו". קורטני הארדינג ממגזין הבילבורד כתבה כי, "זה היה רגע הטלוויזיה המכתיר של גאגא... הוא הראה לאמריקה התיכונה שהיא כוכבת פופ בתום לב". את הגרסה האקוסטית של השיר ביצעה גאגא בתחנת הרדיו, "BBC Live & In-Session" ב-19 באפריל 2009. היא גם ביצעה אותו בבריטניה בתוכנית "פול או'גרדי" בה תחילה ניגנה גרסה אקוסטית לפני שהמשיכה לגרסה הרגילה, וגרסת רוק בתוכנית "The Paul O'Grady Show". ב-12 במאי 2009 ביצעה את "Poker Face" בתוכניתה של אלן דג'נרס כשהיא לבושה על ראשה גירוסקופ, שתוכנן על ידי מעצב כובעי התיאטרון נסיר מאזאר וניגנה בפסנתר בעמידה על שרפרף. גאגא התייחסה לגירוסקופ כ-"מחסום הגאגא שלה". גרסה מחודשת של "Poker Face" ו-"LoveGame" הוצגה על ידי גאגא בטקס פרסי הווידאו של "MuchMusic", במהלך מופע רחוב. הופעה זו, שכללה את גאגא שנלכדת במכונית רכבת תחתית מזויפת המוקפת בשוטרים מזויפים, הוגשה כמחווה לעיר ניו יורק. קטעי השיר בוצעו על ידי גאגא בעונה השלושים וחמישה של התוכנית הקומית האמריקאית סאטרדיי נייט לייב, כשהיא לבושה במתווה ענק של מספר טבעות קונצנטריות מתכתיות שהסתובבו סביבה. בספטמבר 2009 הופיעה גאגא בתוכנית הטלוויזיה הצרפתית "Taratata", שם הוסיפה פסוק מאולתר בצרפתית בעת ביצועו של "Poker Face". השיר היה חלק מרשימת השירים המבוצעים של סיבוב ההופעות השני של גאגא, "The Monster Ball Tour" בחלקו הראשון. את גרסת הפסנתר שלו ניגנה גאגא תוך כדי איזון על שרפרף הפסנתר והחזקת רגל אחת באוויר. הראפר קיד קאדי הצטרף אליה אז לביצוע שירו "Make Her Say" המכיל דוגמה של "Poker Face". הגרסה המקורית של השיר בוצעה בקטע האחרון של הסבב במהלך ההופעה. גאגא לבשה שמלה עשויה אקדחים ובמהלך ההופעה הרימה את ידיה באוויר. בחלקו השני של סבב ההופעות בין השנים 2010–2011, גאגא רקדה סביב הבמה תוך כדי שהיא מצליפה בשרשרת. "Poker Face" בוצע גם בטקס פרסי הגראמי השנתי ה-52, שם פתחה גאגא את המופע עם השיר בעמידה על עמדה גבוה ממנה קפצה באוויר. באמצע ההופעה, היא הועברה ל-"מאגר הזבל" של תפאורת הבמה שלה "Fame Factory", לפני שהתייצבה ליד פסנתר, מול אלטון ג'ון וביצעה מופע משותף יחד איתו. במאי 2011 ביצעה גאגא את השיר במהלך הפסטיבל "BBC Radio 1's Big Weekend" בקומבריה. השיר נכלל ברשימת הקבוצות של סיבוב ההופעות השלישי שלה Born This Way Ball" (2012–2013)", שם הופיעה עם גרסה שונה של שמלת הבשר הידועה לשמצה שלה. גאגא ורקדניותיה הכניסו את עצמן למטחנות בשר עצומות במהלך ההופעה. במהלך סבב ההופעות הקבוע שלה בשנת 2014, "Lady Gaga Live at Roseland Ballroom" היא בחרה לבצע את השיר בניגון פסנתר בלבד. באותה שנה, בסיבוב ההופעות הרביעי שלה, "Artrave: The Artpop Ball", גאגא ביצעה את השיר בשילוב יחד עם השירים "Just Dance" ו-"Telephone" כשהיא לבושה בשמלה ועקבים לבנים ופאה. באוקטובר 2016 הופיעה גאגא בתוכנית הקריוקי "The Late Late Show" עם ג'יימס קורדן, שם "Poker Face" היה אחד השירים שגאגא שרה ברכב. ב-5 בפברואר 2017, גאגא ביצעה את השיר במהלך מופע המחצית של הסופרבול LI לאחר שירדה מראש תקרת הבניין, החלה לשיר את "Poker Face" על עמוד גבוה, לפני שהמשיכה באקרובטיקה אווירית וביצעה את השיר כשהיא תלויה על חבל באוויר. מאוחר יותר הופיעה בפסטיבל "Coachella Valley Music and Arts", שם גאגא ביצעה אותו בהדרן לצד "Bad Romance". השיר היה גם חלק מרשימת ההשמעה של סיבוב ההופעות השישי שלה "Joanne World Tour" בשנים (2017–2018), שם לבשה בגד גוף לבוש בצבע שחור עם תכשיטים להופעה. השיר נכלל בסבב ההופעות הקבוע שלה בלאס וגאס "Lady Gaga Enigma" בשנים (2018–2020) שכלל 2 סוגים שונים של המופע. במהלך המופע הראשון (אנגימה), גאגא מבצע את השיר כתחילת המופע כשיר השני ואילו בחלקו השני (ג'אז ופסנתר) השיר מבוצע בגרסת פסנתר. בשנת 2009 יצא סינגל של הראפר קיד קאדי בהשתתפות קניה וסט וקומון בשם "Make Her Say", הוא מכיל מדגם ווקאלי של הגרסה האקוסטית של "Poker Face" מהמיני-אלבום של גאגא, The Cherrytree Sessions. השחקן כריסטופר ווקן ביצע מיצג גרסת כיסוי מיוחד של "Poker Face" בערוץ של רשת BBC1 עם ג'ונתן ריס מאיירס לרגל חג ליל כל הקדושים לשנת 2009. השיר הוצג גם בפרק של סדרת סאות' פארק שכותרתו "Whores Whores", אותו שרה דמות הסדרה אריק קרטמן. ב־16 במרץ 2010, גרסת סאות'פארק ל-"Poker Poker" החלה להיות זמינה כשיר להורדה למשחק הווידאו "Rock Band", באותו יום יצאה חבילת שירים של ליידי גאגא ובה השיר המקורי. לאה מישל ואידינה מנזל, בדמותן של רייצ'ל ברי ושלבי קורקורן בהתאמה, ביצעו גרסת כיסוי אקוסטית של "Poker Face" בפרק "תיאטרליות" של הסדרה Glee. גרסתם הופיעה מאוחר יותר במקום ה-100 במצעד הבילבורד הוט 100 ועלתה למקום ה-20 בשיאה בשבועה השני במצעד. הגרסה הפכה לאחת ההקלטות הפופולריות ביותר של התוכנית, לאחר שמכרה כ-410,000 הורדות דיגיטליות בארצות הברית, והוא נותר השיר העשירי הנמכר ביותר בתולדות התוכנית. הזמר וירד אל ינקוביק כלל את פזמון השיר בשיר הפולקה המעורב שלו מתוך אלבומו Alpocalypse משנת 2011. במהלך פרק גמר העונה של משפחת סימפסון בשנת 2012 בשם, "ליסה הולכת גאגא", הומרוס סימפסון ביצעה גרסת פרודיה שכותרתה "Homer Face". ההרכב הפרודי "תירס סקסואל" העלה בשנת 2010 לערוץ היוטיוב שלו, גרסת כיסוי הומוריסטית בשם "ליידי געגע", פרפרזה על שמה של הזמרת. גרסת כיסוי הומוריסטית נוספת שיצאה באותה השנה הייתה של רוקה רוקה אלי ויצאה תחת השם "Jihad Me", הלועגת לטרוריסטים המוסלמיים. בקליפ הרשמי, שהוסר מערוץ היוטיוב שלו מספר פעמים והועלה מחדש על ידי משתמשים אחרים, "מככבים" כזמרים הראשיים טרוריסטים ותומכי טרור ידועים דוגמת אוסאמה בן לאדן, חסן נסראללה, מחמוד אחמדינז'אד ובשאר אל-אסד. כמו כן, בשנת 2013 פורסמה גרסת כיסוי של הטרוריסט הערבי-אסלאמי אוסאמה בן לאדן לשיר אשר הקים והנהיג את ארגון הטרור אל-קאעידה, והאחראי לסדרת פיגועי טרור ברחבי העולם בהם נרצחו אלפי בני אדם בהם פיגועי 11 בספטמבר. ב-19 בפברואר 2021 ביצעה קלי קלרקסון גרסת כיסוי של השיר במהלך תוכנית השיחה שלה, "The Kelly Clarkson Show" בגרסת רוק. מידע על היצירה "Poker Face" באתר מיוזיק בריינז גרסאות נוספות ל"Poker Face" באתר SecondHandSongs סרטון השיר "Poker Face" באתר יוטיוב ראו Poker Face (Lady Gaga song) - Wikipedia McKay, Hollie (2009-05-22). "Lady Gaga Opens Up About Her Preference for Boys That Look Like Girls". Fox News (באנגלית אמריקאית). נבדק ב-2017-06-29. "Lady Gaga Worships Queen and Refuses to Wear Pants". Rolling Stone. נבדק ב-2017-06-29. "Lady Gaga Worships Queen and Refuses to Wear Pants". Rolling Stone. נבדק ב-2017-08-29. "Lady GaGa Entertains Thousands At Palm Springs White Party". NBC Bay Area (באנגלית). נבדק ב-2017-08-29. Talia Kraines, BBC - Music - Review of Lady GaGa - The Fame, www.bbc.co.uk (באנגלית בריטית) 150 Best Tracks Of The Past 15 Years, NME, ‏2011-10-06 (באנגלית בריטית) "Flo Rida, T.I. Hold Their Billboard Hot 100 Spots". Billboard (באנגלית). נבדק ב-2017-08-29. "Soulja Boy Climbs Hot 100". Billboard. נבדק ב-2017-08-29. "Lady GaGa Draws A Pair Of No. 1s". Billboard. נבדק ב-2017-08-29. "Lady GaGa Scores Hot 100 Milestone With 'Poker Face'". Billboard. נבדק ב-2017-08-29. Lady Gaga - Chart history | Billboard, www.billboard.com (באנגלית) "Ask Billboard: Lady Gaga's Sales & What's the Longest Streak for Americans Atop the Hot 100?". Billboard. נבדק ב-2017-08-29. "Gold & Platinum - RIAA". RIAA (באנגלית אמריקאית). נבדק ב-2017-08-29. Lady Gaga - Chart history | Billboard, www.billboard.com (באנגלית) "Gold/Platinum - Music Canada". Music Canada (באנגלית אמריקאית). נבדק ב-2017-08-29. http://www.aria.com.au/pages/httpwww.aria.com.aupageshttpwww.aria.com.aupagesARIACharts-Accreditations-2009Singles.htm, www.aria.com.au (באנגלית) "Aussie breaks Lady Gaga's stupendous record". נבדק ב-2017-08-29. Steffen Hung, charts.org.nz - Lady GaGa - Poker Face, www.charts.org.nz Yahoo! UK & Ireland Year in Review 2009 - Top 10 best-selling singles of 2009, ‏2009-12-06 "Lady Gaga's biggest songs and albums in the UK revealed" (באנגלית). נבדק ב-2017-08-29. Steffen Hung, italiancharts.com - Lady GaGa - Poker Face, www.italiancharts.com Lady GaGa - Poker Face, ultratop.be GFK Chart-Track, www.chart-track.co.uk (באנגלית) (ארכיון) "GfK Entertainment - "Poker Face" knackt 500.000er-Download-Marke" (בגרמנית). נבדק ב-2017-08-29. "Placebo Holds Off Black Eyed Peas On Euro Chart". Billboard (באנגלית). נבדק ב-2017-08-29. "Eminem Is The Best-Selling Artist Of The Decade". MTV News (באנגלית). נבדק ב-2017-08-29. LadyGagaVEVO (2009-12-19), Lady Gaga - Poker Face, נבדק ב-2017-08-29 LadyGagaVEVO (2009-12-19), Lady Gaga - Poker Face, נבדק ב-2017-10-12 Lady Gaga is Bluffin with her Muffin | Blue Blood Magazine Gothic Punk Photos, www.blueblood.net (באנגלית) Lady Gaga wins Best New Artist on VMA 2009, Vimeo "The 2009 MTV VMAs Winners List". Rolling Stone. נבדק ב-2017-08-29. Mikael Wood, Mikael Wood, Lady Gaga's "Fame" Attracts Kanye West, Perez Hilton to L.A. Show, Rolling Stone, ‏2009-03-16 (באנגלית אמריקאית) Lady GaGa wows with big beats, bluesy surprises - omg! news on Yahoo!, web.archive.org, ‏2009-03-23 Gil Kaufman, Lady Gaga Shows Her Flashiest 'Poker Face' On 'American Idol', MTV News (באנגלית) Lady GaGa : Regardez son impro en français et son numéro bluffant dans Taratata !, www.purepeople.com (בצרפתית) Archive-Jem-Aswad, Lady Gaga, Madonna Catfight, Almost Kiss On 'Saturday Night Live', MTV News (באנגלית) Fans agog over Lady Gaga at MMVAs; Nickelback takes most hardware - Sound Check, web.archive.org, ‏2009-06-25 Concert review: Lady Gaga romances Bell Centre crowd, Nov. 27 - Words & Music, web.archive.org, ‏2010-06-04 Chris Willman, Chris Willman, Concert Review: Lady Gaga Outdoes Her Other Vegas Show With Masterful ‘Jazz & Piano’, Variety, ‏2019-01-21 (באנגלית אמריקאית) Facebook, Twitter, Show more sharing options, Facebook, Twitter, Lady Gaga's Coachella performance was an absolute thrill — until it wasn't, Los Angeles Times, ‏2017-04-16 (באנגלית אמריקאית) S. O. Byers, M. Friedman, S. R. Elek, J. Diamant, Neurogenic hypercholesterolemia: influence of autonomic drugs, Atherosclerosis 24, 1976-07, עמ' 189–198 doi: 10.1016/0021-9150(76)90075-7 Lady GAGA Makes Her Debut On Rock Band With A Hot Four Pack! // News // Rock Band®, web.archive.org, ‏2010-03-12 תירס סקסואל - ליידי געגע, נבדק ב-2021-10-22 אחת מהגרסאות של הקליפ שהועלו מחדש לאחר מחיקתו מהערוץ הרשמי של רוקה רוקה אלי. Osama bin Laden Singing Lady Gaga Takes The Internet by Storm (Video), Al Bawaba (באנגלית) Osama Bin Laden Sings Lady Gaga's 'Poker Face' in Last Days on the run, נבדק ב-2021-07-17 Kelly Clarkson turns Lady Gaga's 'Poker Face' into an instant rock classic, TODAY.com (באנגלית) MTV VMA: Full list of award winners, The Telegraph, 14 September 2009 Channel[VThailand], ‏2011-10-02 "Most cumulative weeks on UK singles chart in one year". Guinness World Records (באנגלית בריטית). נבדק ב-2018-03-23. LOS40. "Macaco y Amaia Montero lideran las candidaturas a Los Premios 40 Principales 09". LOS40 (בEuropean Spanish). אורכב מ-המקור ב-2015-05-18. נבדק ב-2018-03-23. Lista de nominados a los premios MTV Latinos « Notisistema, ‏2009-09-25 List of nominees for the 2009 MTV Awards - Music - Entertainment - theage.com.au, www.theage.com.au (באנגלית) "MTV EMAs Host Katy Perry Brings 'Cabaret' To Berlin". Billboard. נבדק ב-2018-03-23. Nominees | Much Music Video Awards, ‏2009-05-30 Zoé y Lady Gaga son máximos ganadores de los Premios Oye!, www.cronica.com.mx (בספרדית) (ארכיון) Teen Choice Awards 2009 nominees, LA Times Blogs - Awards Tracker, ‏2009-06-15 (באנגלית) tvyespectaculos (2009-11-13). "Tokio Hotel causa polémica en los Premios Telehit - TV y Espectáculos". TV y Espectáculos (בMexican Spanish). נבדק ב-2018-03-23. ROTY.tv - You Do Movies - Home, ‏2011-10-02 World Music Awards 2010, ‏2011-02-11 Wayback Machine, ‏2013-12-16 "NRJ Music Awards 2010 - Actu - NRJ.fr". NRJ.fr (בצרפתית). נבדק ב-2018-03-23. "Shockwaves NME Awards 2010: all the winners - NME". NME (באנגלית אמריקאית). 2010-02-24. נבדק ב-2018-03-23. News: 音楽、映画、アーティスト、ライフスタイル | MTV Japan, www.mtvjapan.com Most weeks on US Hot Digital Songs chart | Guinness World Records, ‏2015-09-24 "Grammy 2010 Winners List". Billboard. נבדק ב-2018-03-23. "Lady Gaga Wins Big At ECHO Awards". Billboard (באנגלית). נבדק ב-2018-03-23. "Lady Gaga, Jason Derulo, JR Rotem Win Songwriters of the Year Award at BMI's Pop Music Awards". Billboard (באנגלית). נבדק ב-2018-03-23. LadyGagaVEVO (2009-12-19), Lady Gaga - Poker Face, נבדק ב-2018-03-23 מידע על Poker Face, באתר המצעד האוסטרי, ארכיון מידע על Poker Face, באתר המצעד האיטלקי, ארכיון מידע על Poker Face, באתר המצעד הגרמני מידע על Poker Face, באתר מצעד דנמרק מידע על Poker Face, באתר המצעד הנורווגי מידע על Poker Face, באתר המצעד של ניו זילנד מידע על Poker Face, באתר המצעד הספרדי מידע על Poker Face, באתר המצעד הפורטוגזי, ארכיון מידע על Poker Face, באתר המצעד הפיני מידע על Poker Face, באתר המצעד הצרפתי, ארכיון מידע על Poker Face, באתר המצעד השוודי Auszeichnungen Archiv, IFPI Austria - Verband der österreichischen Musikwirtschaft (בגרמנית) http://www.aria.com.au/pages/httpwww.aria.com.aupageshttpwww.aria.com.aupagesARIACharts-Accreditations-2009Singles.htm, www.aria.com.au Certificazioni - FIMI, www.fimi.it (באיטלקית) Gold & Platinum, RIAA (באנגלית) Ask Billboard: Lady Gaga's Career Sales, The Biggest No. 2 Hits & Ed Sheeran's Latest Chart Record, Billboard "Ultratop − Goud en Platina – singles 2012". Ultratop. Hung Medien. Retrieved July 15, 2013. "British single certifications – Lady Gaga – Poker Face". British Phonographic Industry. Retrieved October 23, 2015. Select singles in the Format field. Select Platinum in the Certification field. Type Poker Face in the "Search BPI Awards" field and then press Enter. "Lady Gaga's biggest songs and albums in the UK revealed" (באנגלית). נבדק ב-2017-09-16. Certificeringer | IFPI, www.ifpi.dk :: 가온차트와 함께하세요 ::, ‏2013-03-19 IFPI Norsk platebransje, web.archive.org, ‏2012-11-05 Promusicae - Productores de Música de España, www.promusicae.es (בספרדית) Musiikkituottajat - Tilastot - Kulta - ja platinalevyt, www.ifpi.fi (בפינית) (ארכיון) Lady Gaga : quels sont les plus gros tubes de la popstar en France ?, chartsinfrance.net Music News Facts, [https://twitter.com/musicnewsfact/status/1177184750370340874 11 years ago today in 2008, @LadyGaga released "Poker Face". The iconic Grammy-Award winning song hit #1 in the US, is certified Diamond in the US, has sold over 20 million copies worldwide & has had an everlasting impact on pop culture.pic.twitter.com/bfBIRz0z7W], @musicnewsfact, ‏2019T4:34 (באנגלית)